Source: http://docplayer.fi/10490509-Ilmoitus-toimilupien-julistamisesta-haettaviksi-verkkotoimiluvat-verkkopalvelun-tarjoamiseen.html
Timestamp: 2018-12-10 09:43:34+00:00
Document Index: 26512210

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'Diaarinumero 396']

ILMOITUS TOIMILUPIEN JULISTAMISESTA HAETTAVIKSI Verkkotoimiluvat verkkopalvelun tarjoamiseen - PDF
Download "ILMOITUS TOIMILUPIEN JULISTAMISESTA HAETTAVIKSI Verkkotoimiluvat verkkopalvelun tarjoamiseen"
1 ILMOITUS TOIMILUPIEN JULISTAMISESTA HAETTAVIKSI Verkkotoimiluvat verkkopalvelun tarjoamiseen Valtioneuvosto julistaa tietoyhteiskuntakaaren (917/2014) 7 :n nojalla haettaviksi yhdeksän verkkotoimilupaa verkkopalvelun tarjoamiseen digitaalisessa maanpäällisessä joukkoviestintäverkossa: UHF-alueella kanavanipuissa A, B, C, D ja F yksi alueellinen toimilupa Pohjanmaalle VHF-alueella kanavanipuissa VHF A, VHF B ja VHC Toimilupahakemus liitteineen on toimitettava liikenne- ja viestintäministeriön kirjaamoon, Eteläesplanadi 16, Helsinki (PL 31, VALTIONEUVOSTO). Hakuaika päättyy klo Lisätietoja toimiluvista ja hakumenettelystä on nähtävillä liikenne- ja viestintäministeriön verkkosivuilla osoitteessa
2 2 LISÄTIETOJA HAKUMENETTELYSTÄ JA TOIMILUVISTA Valtioneuvosto julistaa tietoyhteiskuntakaaren (917/2014) 7 :n nojalla haettaviksi yhdeksän verkkotoimilupaa verkkopalvelun tarjoamiseen digitaalisessa maanpäällisessä joukkoviestintäverkossa: UHF-alueella kanavanipuissa A, B, C, D ja F. yksi alueellinen toimilupa Pohjanmaalle VHF-alueella kanavanipuissa VHF A, VHF B ja VHF C Toimiluvat kanavanipuissa A, B, C ja D ovat valtakunnallisia lukuun ottamatta Ahvenanmaan maakuntaa. Toimilupa kanavanipussa F on osavaltakunnallinen. Toimiluvat kanavanipuissa VHF A ja VHF B ovat valtakunnallisia. Toimilupa kanavanipussa VHF C on osavaltakunnallinen. Pohjanmaalle myönnetään yksi alueellinen toimilupa. Toimilupien tavoite Myönnettävien lupien tavoitteena on tietoyhteiskuntakaaren 1 :ssä säädetyn mukaisesti edistää palvelujen tarjontaa ja käyttöä viestintäverkoissa, turvata radiotaajuuksien tehokas käyttö, edistää kilpailua maanpäällisten televisioverkkojen tarjonnassa sekä varmistaa, että maanpäällisen television verkot ja -palvelut ovat teknisesti kehittyneitä, laadultaan hyviä, toimintavarmoja ja turvallisia sekä hinnaltaan edullisia. Toimilupien tavoitteena on edistää laadukkaiden ja monipuolisten sisältöjen tarjontaa kattavasti ja edullisesti koko maassa ja edistää kilpailua antennitelevision lähetysmarkkinalla. Toimilupien tavoitteena on lisäksi edistää digitaalisessa joukkoviestintäverkossa teräväpiirtotelevision lähetysten tarjontaa. Uuteen lähetystekniikkaan siirtymisen tulee kuitenkin tapahtua oikea-aikaisesti, hallitusti ja tehokkaasti heti, kun siihen on riittävät valmiudet. Siirtymä kokonaan teräväpiirtolähetystekniikkaan toteutetaan väliarviointien perusteella joustavasti kuluttajien vastaanotinvalmiuksien kehitystä seuraamalla. Taajuudet Toimilupien kohteena olevasta taajuusalueesta säädetään taajuuksien käytöstä ja taajuussuunnitelmasta annetun valtioneuvoston asetuksen (1246/2014) 2 :ssä ja yksityiskohtaisemmin televisio- ja radiotoimintaan tarkoitettujen taajuuksien käytöstä annetussa Viestintäviraston määräyksessä M70/2014 siten ehdollisena, että kaikki toimiluvan mukaiselle toiminnalle osoitetut taajuudet ovat toimiluvanhaltijan käytettävissä vasta sen jälkeen, kun taajuuden ottaminen tässä tarkoitettuun käyttöön on kansainvälisesti koordinoitu. Viestintävirasto osoittaa toimiluvanhaltijalle tarvittavat taajuudet. Viestintäviraston myöntämään radiolupaan voidaan asettaa erityisehtoja taajuuksien käytöstä. Viestintävirasto voi myös määritellä tarkemmin toimilupien teknisiin yksityiskohtiin liittyviä ehtoja. Viestintävirasto voi taajuuksien tehokkaan käytön turvaamiseksi, toimiluvanhaltijaa ensin kuultuaan, muuttaa tv- ja radiotaajuuksien käyttösuunnitelmamääräystä (M70/2014) siten, että toimiluvanhaltijalla ei ole oikeutta käyttää sellaisia sille osoitettuja taajuuksia, joita ei
3 käytetä pitkäaikaiseen lähetyspalvelujen tarjoamiseen mennessä tai sen jälkeen. Tietoyhteiskuntakaaren 96 :n 5 momentin mukaan Viestintäviraston on määräystä valmistellessaan toimittava yhteistyössä liikenne- ja viestintäministeriön kanssa. Jos toimilupakauden aikana toimiluvan mukaiselta taajuusalueelta vapautuu taajuuksia, joille on kysyntää jossakin taajuusalueella olevassa kanavanipussa, Viestintävirasto voi, toimiluvanhaltijoita ensin kuultuaan, muuttaa televisio- ja radiotoimintaan tarkoitettujen taajuuksien käytöstä annettua määräystä (M70/2014). Tietoyhteiskuntakaaren 96 :n 2 momentin mukaan Viestintäviraston on tarkasteltava määräystä uudelleen, jos toimiluvanvaraiseen toimintaan voidaan osoittaa lisää taajuuksia tai jos teleyritys tai muu taajuusalueiden käyttäjäryhmiä edustava taho esittää tarkastelua koskevan perustellun pyynnön. Tietoyhteiskuntakaaren 96 :n 5 momentin mukaan Viestintäviraston on määräystä valmistellessaan toimittava yhteistyössä liikenne- ja viestintäministeriön kanssa. Jos yksittäisen taajuusalueen käyttöä koskevalla määräyksellä voi olla huomattavia vaikutuksia viestintämarkkinoiden yleiseen kehitykseen, kyseisen taajuusalueen taajuussuunnitelma vahvistetaan taajuuksien käyttöä ja taajuussuunnitelmaa koskevassa valtioneuvoston asetuksessa. 3 Toimialue ja voimassaoloaika Toimiluvat kanavanipuissa A, B, C ja D sekä VHF A ja VHF B ovat valtakunnallisia lukuun ottamatta Ahvenanmaan maakuntaa. Verkkotoimiluvan toimialue kanavanipuissa F ja VHF C on osavaltakunnallinen. Pohjanmaalle myönnetään yksi alueellinen toimilupa. Myönnettävien verkkotoimilupien taajuuskoordinaatiotavoitteiden mukaiset toimialueet on osoitettu hakuilmoituksen liitteinä olevissa kartoissa. Edellä mainittujen peittoalueiden toteutuminen edellyttää kansainvälisten taajuuskoordinaatioiden loppuun saattamista. Toimilupien toimialueita voidaan mahdollisesti myöhemmin laajentaa, jos kansainväliset taajuuskoordinaatiot sen mahdollistavat. Toimiluvat myönnetään ajalle Nykyiset toimiluvat ovat voimassa saakka. Toimilupien voimassaoloa tullaan toimiluvanhaltijoiden suostumuksella jatkamaan saakka, jotta uudet toimiluvat tulisivat uudenvuodenpäivän sijasta voimaan asiasta tiedottamisen ja televisiolähetysten keskeytyksettömän jatkuvuuden ja sen valvonnan kannalta tarkoituksenmukaisena arkipäivänä. Toimiluvan myöntäminen Toimiluvan myöntää valtioneuvosto tietoyhteiskuntakaaren 8 :n nojalla ja 10 :n mukaisten edellytysten täyttyessä. Tietoyhteiskuntakaaren 10 :n mukaan toimilupa on myönnettävä, jos hakijalla on riittävät taloudelliset voimavarat huolehtia verkkoyrityksen velvollisuuksista, toimilupaviranomaisella ei ole perusteltua syytä epäillä hakijan rikkovan
4 tietoyhteiskuntakaaren säännöksiä ja jos toimilupaviranomaisella ei ole erityisen painavia perusteita epäillä toimiluvan myöntämisen vaarantavan ilmeisesti kansallista turvallisuutta. Jos toimilupaa ei voida myöntää kaikille hakijoille, se on lain 10 :n mukaan myönnettävä niille, joiden toiminta parhaiten edistää lain 1 :ssä säädettyjä tavoitteita. Tietoyhteiskuntakaaren tavoitteena on lain 1 :n mukaan edistää sähköisen viestinnän palvelujen tarjontaa ja käyttöä sekä varmistaa, että viestintäverkkoja ja viestintäpalveluja on kohtuullisin ehdoin jokaisen saatavilla koko maassa. Lain tavoitteena on lisäksi turvata radiotaajuuksien tehokas ja häiriötön käyttö sekä edistää kilpailua ja varmistaa, että viestintäverkot ja -palvelut ovat teknisesti kehittyneitä, laadultaan hyviä, toimintavarmoja ja turvallisia sekä hinnaltaan edullisia. Lain tavoitteena on myös turvata sähköisen viestinnän luottamuksellisuuden ja yksityisyyden suojan toteutuminen. Lain 1 :ssä luetellut tavoitteet on esimerkkiluettelo seikoista, joihin tulee kiinnittää huomiota kun arvioidaan käyttäjien edun toteutumista ja valtioneuvoston päätöksenteko on kokonaisharkintaa. Toimilupa myönnetään niille yrityksille, joiden toiminta on kokonaisuutena parhaiten sopusoinnussa lain tavoitteiden kanssa. Toimilupaa koskeva valtioneuvoston päätös on tehtävä kuuden viikon kuluessa hakuajan päättymisestä. Valtioneuvosto voi pidentää kuuden viikon määräaikaa enintään kahdeksalla kuukaudella, jos se on hakumenettelyn tasapuolisuuden, kohtuullisuuden, selkeyden ja avoimuuden varmistamiseksi, hakemusten täydentämiseksi taikka muusta erityisestä syystä tarpeen. Määräajan pidentämisestä on ilmoitettava julkisesti. Ennen verkkotoimilupien myöntämistä valtioneuvosto varaa ohjelmistoyrityksille tilaisuuden esittää käsityksensä verkkotoimilupahakemuksista. 4 Verkon toteuttamiseen liittyvät ehdot Toimiluvan mukainen verkko on kanavanipuissa A ja B rakennettava siten, että verkot kattavat mennessä Manner-Suomen väestöstä 100 prosenttia. Toimiluvanhaltija voi toteuttaa osan väestöpeittovaatimuksesta (enintään 0,04 prosentin väestöpeiton osalta) käyttämällä satelliittia tai muuta vaihtoehtoista jakelutekniikkaa, jolla turvataan valtakunnallisten julkisen palvelun ja yleisen edun kanavien näkyvyys sekä lähetysten riittävän samanlainen laatu ja vastaanoton hinta kuin käytettäessä jakelutienä antennitelevisioverkkoa. Verkko-operaattorin on sovittava jakelupalvelun hankinnasta yhteistyössä kanavanipussa toimivien ohjelmistoyritysten kanssa. Toimiluvanhaltija on kanavanipuissa A, B ja C velvollinen rakentamaan toimiluvan mukaisella tekniikalla verkon uusille yli 50 asukkaan katve-alueille. Epäyhtenäisten katvealueiden asukasmäärät lasketaan yhteen, mikäli kyseiset katvealueet jäävät saman, halkaisijaltaan 20 kilometriä olevan, ympyrän sisään eli olisivat peitettävissä yhdellä tavanomaisella täytelähettimellä. Tätä pienemmät katvealueet toimiluvanhaltija voi rakentaa vaihtoehtoisilla jakelutekniikoilla. Kanavanippujen A ja B verkkotoimilupien haltijoiden tulisi varata kanavanipuista kapasiteettia ensisijaisesti Yleisradiolle ja kaupallisille yleisen edun kanaville.
5 Kanavanipussa A verkko tulee toteuttaa nykyisellä DVB-T-jakelutekniikalla. Toimiluvanhaltijan on käytettävä lähetyksissä MPEG-2-pakkaustekniikkaa. Kanavanipussa B verkko tulee toteuttaa uudella, teräväpiirtolähetykset mahdollistavalla DVB-T2-tekniikalla. Toimiluvan haltijan on käytettävä lähetyksissä MPEG-4- pakkaustekniikkaa. Kanavanipuissa A ja B Yleisradio ja yleisen edun kanavat voisivat halutessaan lähettää ohjelmistonsa rinnakkaislähetyksinä; standarditasoisena kanavanipussa A ja teräväpiirtolähetyksinä kanavanipussa B. Ohjelmistotoimilupaviranomainen voi osoittaa kanavanippujen A ja B kapasiteettia myös muiden ohjelmistotoimiluvanhaltijoiden käyttöön, jos kapasiteetti ei täyty edellä mainituista ensisijaisista kanavista. Tietoyhteiskuntakaaren 17 :n nojalla valtioneuvosto voi toimilupakauden aikana tarvittaessa muuttaa kanavanippu B:lle asetettua väestöpeittovaatimusta, jos kanavanipussa lähetettäisiin vain sellaisia sisältöjä, jotka eivät edellyttäisi koko maan kattavaa verkkoa. Kanavanipussa A standarditelevisiolähetykset mahdollistavaa DVB-T-tekniikkaa tulee käyttää vuoteen 2026 asti, ellei valtioneuvosto vuonna 2020 tekemässään välitarkastelussa näe perusteltua syytä määrätä kanavanippua käyttämään DVB-T2 - teräväpiirtolähetystekniikkaa jo aikaisemmin. Toimiluvan mukainen verkko on kanavanipussa C rakennettava siten, että se kattaa mennessä vähintään 90 prosenttia Manner-Suomen väestöstä. Kanavanipussa C toimilupa myönnetään teknologianeutraalisti eli toimiluvanhaltija saa valita antennitelevisioverkossa käytettävän jakelu- ja pakkaustekniikan. Toimiluvan mukainen verkko on kanavanipuissa D ja F rakennettava siten, että verkot kattavat mennessä vähintään 80 prosenttia Manner-Suomen väestöstä. Kanavanipuissa D ja F verkko tulee toteuttaa uudella, teräväpiirtolähetykset mahdollistavalla DVB-T2-tekniikalla. Lähetyksissä on käytettävä MPEG-4- pakkaustekniikkaa. Digita Oy:lle on myönnetty verkkotoimilupa kanavanippuun E. Toimilupa on voimassa saakka. Toimiluvan toimialue on koko maa lukuun ottamatta Ahvenanmaan maakuntaa. Toimiluvan mukaan verkon toteutuksessa käytettävän tekniikan on oltava DVB-T-standardin mukainen. Toimilupaa on muutettu siten, että vuoden 2013 alusta lähtien verkossa sallitaan vaihtoehtoisesti myös DVB-T2- jakelutekniikan käyttö. Mikäli kanavanipussa otetaan käyttöön uudempi tekniikka, käyttöönotto tulee toimiluvan mukaan toteuttaa kanavanipussa toimivien ohjelmistoluvanhaltijoiden suostumuksella. Pohjanmaan alueen kanavanipussa toimilupa myönnetään teknologianeutraalisti eli toimiluvanhaltija saa valita antennitelevisioverkossa käytettävän jakelu- ja pakkaustekniikan. Toimiluvan mukainen verkko on kanavanipuissa VHF A, VHF B ja VHF C rakennettava siten, että verkot kattavat mennessä Manner-Suomen väestöstä vähintään 80 5
6 prosenttia. Verkot tulee toteuttaa teräväpiirtolähetykset mahdollistavalla DVB-T2- tekniikalla. Lähetyksissä tulee käyttää MPEG-4-pakkaustekniikkaa. Mikäli toimiluvat myönnetään UHF-alueella (kanavaniput A, B, C, D ja F) tai VHF-alueella (kanavaniput VHF A, VHF B ja VHF C) useammalle kuin yhdelle toimijalle, toimiluvanhaltijoiden päälähettimistä ja niiden sijainnista voidaan antaa tarkempia määräyksiä Viestintäviraston päätöksellä. Valtioneuvosto voi tietoyhteiskuntakaaren 17 :n nojalla muuttaa toimiluvan voimassaoloaikana muun muassa toimiluvassa määrättyä jakelutekniikkaa, jos se on esimerkiksi teknisestä kehityksestä johtuvasta syystä välttämätöntä. Toimiluvan mukaisen väestöpeiton laskennassa huomioidaan vakinaiset asunnot. Viestintävirasto antaa tarkempia määräyksiä toimilupien mukaisten peittoalueiden laskemisesta (M70). Viestintävirasto voi antaa myös muita tarkempia määräyksiä toimilupaehtojen toteuttamisesta käytännössä. Toimiluvanhaltijan on annettava Viestintävirastolle mennessä selvitys lähetysverkon peittoalueesta sekä toimenpiteistä toimiluvassa edellytetyn peittoalueen toteuttamiseksi. Toimiluvanhaltijan tulee samalla ilmoittaa verkossa käytettävät lähetysparametrit sekä näillä saavutettava kanavanipun kokonaiskapasiteetti. Mikäli toimiluvanhaltija muuttaa lähetysparametreja kesken toimilupakauden, tulee parametrien muutoksesta sekä vaikutuksesta kokonaiskapasiteettiin ilmoittaa Viestintävirastolle ennen muutoksen toteuttamista. Toimiluvanhaltijan on aloitettava toimiluvan mukainen toiminta , ellei liikenne- ja viestintäministeriö erityisistä syistä toimiluvanhaltijan hakemuksesta toisin määrää. 6 Kuluttajaviestintä Toimiluvanhaltija on velvollinen huolehtimaan siitä, että kuluttajille järjestetään riittävä neuvonta- ja opastuspalvelu vastaanottoon liittyvissä asioissa. Lisäksi toimiluvanhaltijan on tiedotettava kuluttajille alueellisesti verkon rakentamisesta sekä kuluttajien antenniratkaisuille asettavista vaatimuksista. Toimiluvanhaltijan tulee tiedottaa aktiivisesti ja ennakoivasti sellaisista verkon muutoksista, jotka edellyttävät muutoksia kuluttajien vastaanottojärjestelmiin. Toimiluvanhaltijan tulee ennakkoon tiedottaa ja neuvoa kuluttajia lähetysten vastaanottoon tarvittavista järjestelmistä mukaan lukien vastaanotto vaihtoehtoisilla jakelutekniikoilla. Siitä miten kuluttajatiedotus järjestetään, tulee laatia selvitys Viestintävirastolle ennen uusiin jakelu- tai pakkaustekniikoihin siirtymistä. Muut toimilupamääräykset Toimilupaan sisällytettävistä määräyksistä säädetään tietoyhteiskuntakaaren 16 :ssä. Säännöksen 1 momentin mukaan valtioneuvosto myöntää toimiluvan määräajaksi, enintään 20 vuodeksi. Toimiluvassa voidaan 2 momentin mukaan määritellä teleyrityksen maantieteellinen toimialue sekä verkon peittoalue.
7 7 Toimilupaan voidaan 3 momentin mukaan liittää: 1) tietoyhteiskuntakaaren tavoitteita edistäviä vaatimuksia; 2) viestintäverkon ja viestintäpalvelun laatuvaatimuksia tai Viestintäviraston teknisiä määräyksiä täydentäviä ehtoja, jotka koskevat viestintäverkkojen teknisiä ominaisuuksia tai taajuuksien tehokasta käyttöä; 3) ehtoja, jotka koskevat ohjelmistoluvan haltijalle varattavan kapasiteetin määrää taikka ohjelmistoluvan haltijoiden yhteistyötä kapasiteetin jakoon tai sähköiseen ohjelmaoppaaseen liittyvissä kysymyksissä; 4) lähetystekniikkaa tai lähetysten salaamista koskevia ehtoja ja 5) ehtoja, jotka koskevat toimiluvan haltijan velvollisuutta poistaa toiminnastaan muulle määräysten mukaiselle radioviestinnälle aiheutuvat häiriöt sekä näiden häiriöiden poistamisesta aiheutuvien kustannusten korvaamista. Toimiluvanhaltijan on 4 momentin mukaan omalta osaltaan huolehdittava siitä, että Yleisradio Oy ja ohjelmistotoimiluvanhaltijat saavat käytettäväkseen toiminnan harjoittamiseen tarvittavan kapasiteetin. Valtioneuvoston on 5 momentin mukaan edellä mainituilla toimilupaehdoilla huolehdittava siitä, että Yleisradio ja ohjelmistotoimiluvanhaltijat saavat kaikissa tilanteissa käytettäväkseen toiminnan harjoittamiseen tarvittavan kapasiteetin. Ohjelmistotoimilupa Tietoyhteiskuntakaaren 22 :n mukaan televisiotoiminnan harjoittaminen digitaalisessa maanpäällisessä joukkoviestintäverkossa edellyttää ohjelmistotoimilupaa. Yleisradio Oy:llä on oikeus harjoittaa digitaalista julkisen palvelun televisio- ja radiotoimintaa ilman toimilupaa. Ohjelmistotoimilupien myöntämisen yhteydessä toimilupaviranomaisen on varattava Yleisradio Oy:n käyttöön kapasiteettia julkisen palvelun tehtävän toteuttamiseksi siten kuin tietoyhteiskuntakaaren 24 :ssä säädetään. Tietoyhteiskuntakaaren 26 :n mukaan sananvapauden, moniarvoisen viestinnän ja televisiotarjonnan monipuolisuuden turvaamiseksi valtioneuvoston taajuuksien käyttöä ja taajuussuunnitelmaa koskevassa asetuksessa osoitetaan yleisen edun televisiotoimintaan tarvittava määrä kapasiteettia. Tietoyhteiskuntakaaren 23 :n mukaan ohjelmistotoimilupa haetaan Viestintävirastolta. Viestintävirasto julistaa ohjelmistotoimiluvat haettavaksi erikseen. Jos kaikille hakijoille ei ole osoitettavissa riittävästi lähetyskapasiteettia taikka ohjelmistotoimiluvan myöntämisellä voi olla huomattavia vaikutuksia viestintämarkkinoiden yleiseen kehitykseen, valtioneuvosto myöntää toimiluvan siten kuin tietoyhteiskuntakaaren 25 ja 26 :ssä säädetään. Toimilupahakemuksessa ilmoitettavat tiedot Tietoyhteiskuntakaaren 10 :n mukaan toimilupahakemuksessa on annettava kaikki ne toimilupaviranomaisen pyytämät tiedot, jotka ovat tarpeen arvioitaessa toimiluvan myöntämisen edellytyksiä. Toimilupahakemuksessa on ilmoitettava seuraavat tiedot: 1. Hakijan yhteystiedot
8 Hakijan tulee ilmoittaa yksi prosessiosoite, johon toimilupaa koskevat lisäselvityspyynnöt, ilmoitukset ja muut asiakirjat voidaan lähettää. Tavanomaisten yhteystietojen lisäksi on ilmoitettava sähköpostiosoite. 2. Kaupparekisteriote tai vastaava selvitys hakijasta 3. Selvitys hakijan omistussuhteista Hakijan omistussuhteita koskevasta selvityksestä on ilmettävä hakemuksen ratkaisemiseksi tarpeelliset tiedot yrityksistä ja henkilöistä, jotka omistavat hakijan, ja yrityksistä, jotka hakija omistaa. 4. Kuvaus suunnitellusta verkkopalvelusta Kuvauksen on oltava riittävän yksityiskohtainen. 5. Kuvaus tarjottavan tv-lähetyspalvelun suunnitellusta hinnoittelusta Hakemuksessa on annettava tiedot lähetyspalvelun hinnoittelusta euroa/megabittiä/sekunnissa sekä ilmoitettava verkon lähetysparametrit: lähetys- ja pakkaustekniikka modulaatio alikantoaaltojen määrä (FFT size, fast fourier transform -size) virheenkorjaustaso (FEC, forward error correction) suoja-aikaväli (GI, guard interval) pilottikuvio (PP, pilot pattern) kanavanipun kokonaiskapasiteetti Jos hakemuksessa selvitetään mahdollisuutta toteuttaa osa toimiluvissa vaadituista väestöpeittovaatimuksista vaihtoehtoisilla jakeluteillä, tulee samalla esittää tekninen verkkosuunnitelma, selvittää korvaavan teknologian käytöstä sekä ohjelmistoyhtiöille aiheutuvat kustannukset (lähetyskapasiteetin hinta peittoalueella) että kuluttajille aiheutuvat kustannukset (päätelaitehankinnat, neuvonta- ja asennuspalvelu) ja suunnitelma kustannusten kattamiseksi. 6. Toimialue 7. Viestintäverkkoa koskeva kuvaus tai suunnitelma Selvityksen tulee kattaa ajanjakso Arvio toiminnan vaatimista investoinneista ja niiden rahoituksesta Arvion tulee kattaa ajanjakso Arvio liiketoiminnan kehityksestä Arvion tulee kattaa ajanjakso Jäljennös hakijan viimeksi vahvistetusta tilinpäätöksestä 11. Tilintarkastajien lausunto hakijan tämänhetkisestä taloudellisesta tilanteesta 12. Muut toimiluvan edellytyksiä arvioitaessa tarvittavat tiedot 13. Tiivistelmä hakemuksen keskeisestä sisällöstä. Toimilupahakemus voidaan jättää suomen-,ruotsin- tai englanninkielisenä. Hakemuksen julkisuus Hakemukset liitteineen ovat pääsääntöisesti julkisia asiakirjoja. Tiedot, jotka hakija katsoo liikesalaisuuden tai muun seikan perusteella salassa pidettäviksi, tulee merkitä selvästi ja toimittaa erillisellä asiakirjalla. Salassapitovaatimus on perusteltava. Lopullisen päätöksen asiakirjan julkisuudesta tekee julkisuuslain 24 :n mukaisesti viranomainen. Toimilupahakemuksen toimittaminen Hakuaika päättyy kello Myöhästyneitä hakemuksia ei oteta käsittelyyn. Toimilupahakemus liitteineen on toimitettava kahtena kappaleena liikenne- ja viestintäministeriön kirjaamoon (Eteläesplanadi 16 Helsinki, tai postitse PL 31, Valtioneuvosto) sekä sähköpostilla osoitteeseen Tiivistelmä hakemuksen 8
9 keskeisestä sisällöstä pyydetään lisäksi toimittamaan ministeriöön sähköpostilla osoitteeseen Lisätiedot Lisätietoja asiasta antavat viestintäneuvos Kaisa Laitinen, puh ja viestintäverkot yksikön johtaja Laura Vilkkonen, puh Ministeriön sähköpostiosoitteet ovat muotoa 9 Hakemusmaksu Toimiluvan hakija on velvollinen tietoyhteiskuntakaaren 285 :n nojalla suorittamaan valtiolle hakemuksen yhteydessä hakemusmaksun, joka on euroa. Liikenne- ja viestintäministeriö lähettää hakijalle laskun hakemusmaksun suorittamista varten sen jälkeen, kun hakemus on jätetty.
10 10 UHF alue VHF alue
11 11 Pohjanmaa Kuvissa kanavaniput, joiden peittoalueiden toteutuminen ja mahdollinen täydentyminen edellyttää taajuuskoordinaatioiden optimaalista toteutumista.
VALTIONEUVOSTON DIGITAALISTA MAANPÄÄLLISTÄ JOUKKOVIESTINTÄVERKKOA KOSKEVA TOIMILUPAPÄÄTÖS
Liite 2 VALTIONEUVOSTON DIGITAALISTA MAANPÄÄLLISTÄ JOUKKOVIESTINTÄVERKKOA KOSKEVA TOIMILUPAPÄÄTÖS Päivämäärä 27.9.2012 Diaarinumero LVM214/07/2012 HAKIJAT Digita Oy (Digita) PÄÄTÖKSEN KOHTEEN OLEVA TOIMILUPA
Marva Media Oy:n postitoimilupa
Muistio 1 (5) PAO / PMA Tomi Lindholm 10.3.2016 LVM/1957/07/2015 Marva Media Oy:n postitoimilupa Marva Media Oy:n toimilupahakemus Marva Media Oy on hakenut 15.10.2015 päivätyllä hakemuksella postitoimilupaa
Savon Jakelu Oy:n postitoimilupa
Muistio 1 (5) PAO / PMA Tomi Lindholm 10.3.2016 LVM/153/07/2016 Savon Jakelu Oy:n postitoimilupa Savon Jakelu Oy:n toimilupahakemus Savon jakelu Oy on hakenut 22.1.2016 päivätyllä hakemuksella postitoimilupaa
Liite 2 VALTIONEUVOSTON DIGITAALISTA MAANPÄÄLLISTÄ JOUKKOVIESTINTÄ- VERKKOA KOSKEVA TOIMILUPAPÄÄTÖS Päivämäärä 25.6.2009 Diaarinumero 396/35/2009 HAKIJAT Anvia Oyj (Anvia) Digita Oy (Digita) DNA Oy (DNA)
Keski-Pohjanmaan Kirjapaino Oyj:n postitoimilupa
Muistio 1 (5) PAO/PMA Tomi Lindholm 10.3.2016 LVM/2347/07/2015 Keski-Pohjanmaan Kirjapaino Oyj:n postitoimilupa Keski-Pohjanmaan Kirjapaino Oyj:n toimilupahakemus Keski-Pohjanmaan Kirjapaino Oyj on hakenut